Z M L U V A

o poskytnutí príspevku klubu Slovenskej jazdeckej federácie na účel športu mládeže do 23 rokov z finančných prostriedkov, poukázaných zo štátneho rozpočtu pre rok 2022, uzatvorená v zmysle § 51 Občianskeho zákonníka

medzi

poskytovateľom príspevku zo štátneho rozpočtu, ktorým je:

Slovenská jazdecká federácia

Sídlo: Junácka 6, 832 80 Bratislava

Zástupca: Ing. Vladimír Chovan – predseda

IČO: 31787801

DIČ: 2021396311

Registrácia: Stanovy Slovenskej jazdeckej federácie sú registrované na MV SR pod č. VVS/1-900/90-78

Bank. spojenie: SK39 0900 0000 0001 7426 1462

Ďalej ako „poskytovateľ“ alebo „zväz″

a

prijímateľom príspevku zo štátneho rozpočtu je:

Klub:

Sídlo:

Zástupca:

IČO:

Registrácia: Stanovy sú registrované na MV SR dňa ................

pod č. .........................

Bank. spojenie: ..............................

Ďalej ako „prijímateľ“ alebo „klub″

Preambula

Účelom zmluvy je rozdelenie finančných prostriedkov, pridelených Ministerstvom školstva, vedy, výskumu a športu SR (ďalej len „Ministerstvo“) uznanému športu, na účel športu mládeže do 23 rokov, príslušným športovým klubom v zmysle zákona č. 440/2015 Z. z. o športe (ďalej len „zákona“) a Zmluvy č. 0100/2022/SŠ medzi Ministerstvom a zväzom a Dodatku č. 1 k zmluve č. 0100/2022/SŠ o poskytnutí príspevku uznanému športu v roku 2022.

1) Slovenská jazdecká federácia z príspevku Ministerstva poskytuje prostriedky ďalej športovému klubu na zabezpečenie športu mládeže do 23 rokov v r 2022. Príspevok je poskytovaný formou refundácie výdavkov klubu na účelové použitie, v zmysle § 69 ods. 4) bod a) zákona, pri dodržaní všeobecne záväzných právnych predpisov, najmä zákona č. 303/95 Z. z. v znení neskorších predpisov o rozpočtových pravidlách SR a zákona o štátnom rozpočte na rok 2022.

2) Prijímateľ prijíma finančné prostriedky len na oprávnené výdavky, špecifikované v Zmluve medzi Ministerstvom a zväzom, uvedené prílohe č. 1 tejto zmluvy, výlučne týmito spôsobmi:

1. predložením zväzu faktúry od predajcu (dodávateľa tovaru, služieb, a pod.) vystavenej na meno zväzu s tým, že v texte bude uvedené, v prospech ktorého klubu je daná faktúra vystavená a plnenie dodané; uvedený tovar zostáva vo vlastníctve klubu
2. predložením zväzu faktúry vystavenej klubom na meno zväzu s tým, že prílohami faktúry budú doložené všetky položky danou faktúrou refakturované.

3) Prijímateľ sa zaväzuje, že príspevok sa týka len mládeže do 23 rokov, registrovanej k termínu 30.9.2022 v databáze zväzu so všetkými požadovanými údajmi. Zároveň všetci športovci sú aktívnymi športovcami v zmysle zákona. Aktívnym športovcom je športovec, ktorý sa v poslednom roku zúčastnil najmenej na troch súťažiach organizovaných športovou organizáciou v zmysle § 4 ods. 6) zákona, za ktorú je registrovaný v zdrojovej evidencii zväzu, za účasť na súťaži sa nepovažuje účasť na súťaži športu pre všetkých.

4) Prijímateľ je povinný predložiť zväzu všetky doklady na oprávnené výdavky (faktúru, žiadosť a prílohy) do 30.11.2022 s tým, že sumár požadovaného príspevku musí byť presne suma, ktorá bola pre klub zverejnená a uvedená v tejto zmluve.

5) Suma príspevku bola vypočítaná ako podiel 15% príspevku, prijatého zväzom od Ministerstva a počtu športovcov do 23 rokov registrovaných v kluboch (spĺňajúcich všetky uvedené podmienky) a vynásobená počtom športovcov daného klubu. Pre klub prijímateľa je pre rok 2022 takto stanovená čiastka:

Spolu: .................€

6) Prijímateľ spĺňa tieto podmienky:

1. nemať žiadne záväzky voči zväzu;
2. nemať žiadne záväzky voči DÚ, Soc. poisť a zdravotným poisťovniam;
3. nesmie byť voči nemu vedené žiadne exekučné konanie, konkurzné konanie, či iné obdobné;
4. musí byť oprávneným prijímateľom verejných prostriedkov (nemožno poskytnúť, ak nie je);
5. zaväzuje sa, že použije príspevok len na oprávnené výdavky.

Tieto skutočnosti prijímateľ osvedčuje čestným vyhlásením.

7) Prijímateľ je povinný uviesť výlučne pravdivé údaje. V prípade uvedenia nepravdivých údajov sa okrem iného vystavuje riziku spáchania trestného činu subvenčného podvodu podľa § 225 zákona č. 300/2005 Z. z. Trestného zákona.

8) Prijímateľ zodpovedá za dodržanie stanoveného účelu čerpania a hospodárskeho použitia príspevku a jeho riadne vedenie v účtovnej evidencii (zák. o účtovníctve č.431/2002 Z. z.) a vyúčtovanie.

9) V prípade zistenia porušenia stanovených podmienok, všetku zodpovednosť a následky za porušenie nesie prijímateľ. Prijímateľ je zároveň povinný vrátiť poskytnutý príspevok na účet Slovenskej jazdeckej federácie.

10) Zmluvné strany vyhlasujú, že zmluve porozumeli a zmluva nadobúda účinnosť dňom podpísania.

11) Neoddeliteľnou súčasťou tejto zmluvy sú tieto prílohy:

V Bratislave, dňa:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

poskytovateľ prijímateľ

Ing. Vladimír Chovan

predseda SJF

Príloha č. 1 k Zmluve o poskytnutí príspevku uznanému športu v roku 2022

# Oprávnené náklady na športovú činnosť, úlohy a povinnosti Prijímateľa, vyplývajúce zo Zákona o športe na účely športu mládeže s jeho príslušnosťou, rozvoja talentovaných športovcov, športovej reprezentácie, na správu a prevádzku a ostatnú športovú činnosť

1. Za oprávnené náklady sa považujú výdavky z bežných transferov najmä na
   1. organizovanie súťaží a zabezpečenie účasti na súťažiach,
   2. športovú prípravu, sústredenia, tréningové tábory a prípravné podujatia,
   3. nákup športového oblečenia,
   4. nákup, prenájom, prepravu, opravu a údržbu náradia a materiálu,
   5. funkčné, lekárske a diagnostické vyšetrenia (vrátane testov na ochorenie COVID-19),
   6. lekárske zákroky a operácie športovcov len v odôvodnených prípadoch a len v súvislosti s vykonávaním športu,
   7. regeneráciu a rehabilitáciu,
   8. dopingovú kontrolu,
   9. nájomné, prevádzku, opravy a údržbu športovej infraštruktúry, kancelárskych a skladových priestorov,
   10. energie (voda, plyn, elektrická a tepelná energia a pod.),
   11. nákup, opravy, údržbu a prenájom technických zariadení,
   12. nákup, prevádzku a údržbu softvéru (vrátane licencií) a informačných a komunikačných technológií,
   13. nákup kancelárskych potrieb,
   14. prevádzku, prenájom, opravu a údržbu služobných motorových vozidiel,
   15. poštové a telekomunikačné služby,
   16. poistenia,
   17. bankové poplatky,
   18. vedenie účtovníctva, personalistiky a miezd,
   19. mzdy, platy, služobné príjmy a ostatné osobné vyrovnania a odmeny vyplácané na základe dohôd o prácach vykonávaných mimo pracovného pomeru trénerov a inštruktorov športu, športových a ďalších odborníkov, členov orgánov a administratívnych zamestnancov (vrátane výdavkov na zabezpečenie zákonných nárokov vyplývajúcich z ich pracovno-právneho vzťahu),
   20. náhradu za stratu času dobrovoľníkov zapísaných v informačnom systéme športu za každú hodinu vykonávania dobrovoľníckej činnosti v športe najviac vo výške hodinovej minimálnej mzdy,
   21. cestovné náhrady osôb vyslaných na pracovnú cestu do výšky určenej zákonom č.

283/2002 Z. z. o cestovných náhradách v znení neskorších predpisov,

* 1. ocenenie a odmeny športovej reprezentácie,
  2. audítorské služby a právne služby,
  3. vzdelávaciu a publikačnú činnosť a uchovávanie historických materiálov a hodnôt

v športe,

* 1. organizovanie kongresov, konferencií, seminárov a zasadnutí orgánov a komisií na území Slovenskej republiky,
  2. účasť na kongresoch, konferenciách, seminároch a zasadnutiach orgánov a komisií, aa) poplatky vyplývajúce z povinného členstva v športových organizáciách.

1. Za oprávnené náklady sa považujú výdavky z kapitálových transferov na Účel podľa Čl. 4 ods. 1 písm. e).

1. Pri nájme priestorov, kúpe tovaru, úhrade telekomunikačných služieb, úhrade energií a podobne sú oprávnenými nákladmi len náklady priamo vynaložené na realizáciu športovej činnosti. Ak národný športový zväz využíva len časť vlastných priestorov alebo prenajatých priestorov, do prevádzkových nákladov môže zahrnúť len pomernú časť nákladov na energie, nájomné, opravy, údržbu a podobne súvisiacu so športovou činnosťou.